section_heading: Ostavština
paragraph_text: Ove su njegove riječi postale jedno od općih mjesta hrvatskog nacionalizma, pa i hrvatskog nacionalnog osjećaja. Antun Gustav Matoš u svojoj pjesmi Pri svetom kralju iz 1909. godine pogrešno ih je pripisao banu Tomi II. Erdődyu (1588. – 1624.), čiji se lik nalazi na nadgrobnoj ploči u Zagrebačkoj katedrali. Izrekao ih je i prvi hrvatski predsjednik, dr. Franjo Tuđman, u svom prvom govoru pred prvim demokratski izabranim saborom.